359 
les fere in Curvembryeis aliis — Blitum, Bosea, Phytolacca — seepe depre- 
hendimus. Loculos 3 germinis in infima tantum pistilli parte excavatos, 
et gemmulam funiculo longiori a superiore angulo interiore descendentem, 
pendulam et introrsum incurvam vidi, at in floribus apud nos vix perfec- 
tis, nec formam gemmulae percipere, nec semen examinare licuit. Lactis 
nulla omnino indicia detegere valui. 
Ignota vero mihi structura penitiore seminis de vera affinitate judi- 
cium praematurum censeo. 
Stackhousie.® sunt Nitrariaceis collaterales, Batideis formam su- 
periorem hermaphroditam et corollatam, calyce et corolla 
pentameris, fructu 3-5 carpellari, constituentes. (Tab. XXVI. 
fig. 12.) 
Brownius Stackhousiearum familiam proponens, eandem inter Cela- 
strineas et Euphorbiaceas inserendam, utpote illis quodam respectu affi- 
nem, indicavit. Sequentes Systematici pressis pedibus Brownium secuti 
sunt, nunc Euphorbiaceis, nunc Celastrineis affiniores judicantes. In ultimo 
suo opere Lindley Stockhousiaceas, ab Euphorbiaceis remotas, inter Cela- 
strineas et Sapoteas disposuit. J. D. Hooker (Ant. Voy. Tasm. p. 78) 
Celastrineis potius quam Euphorbiaceis vicinas considerare propensus vi- 
detur. Me judice nec cum Euphorbiaceis, nec cum Celastrineis affinitate 
junguntur Stackbousieae. Ab Euphorbiaceis recedunt positione gemmula- 
rum apotropa; quo quidem respectu cum Celastrineis conveniunt. Gem- 
mulam enim Stackhousiae vidi ex apice funiculi elongati, ab ima loculi 
parte et interiore latere adscendentis, suspensam, chalaza supera, mi- 
cropyle deorsa. Semen incurvum, albumine interiore latere praecipue ob- 
veniente, forsan perispermium nec endospermium indicante, atque embryo- 
nem curvatum pinxit Ach. Richard (Astrol. p. 33). His ductus, habitu 
quoque adnuente, Stackhousieas potius familiis Curvembryeis vicinas credidi. 
Difficilius dicitur, cuinam ordini propius accedant. Phytolaccaceis mul- 
tiplici respectu adpropinquantur, et nisi obstarent stamina, formam corol- 
latam illarum credidissem. Batideae autem a Phytolaccaceis praecipue nu- 
mero et positione staminum differunt. Hinc, si diversas series familiis ita 
proximis condere liceat, Stackhousieas in serie Batidearum Nitrariaceis in 
vicina Phytolaccacearum analogas considero. Gemmula in Batideis longiori 
quoque funiculo suspensa, et semen leviter tantum incurvatum albumine 
omnino nullo. Corolla Batidis petalis unguiculatis liberis constituta ; Stack- 
housiae gamopetala, petalis tamen basi liberis quodammodo unguiculata re- 
ferentibus. Stamina Stackhousiae ex margine disci, fundum floris occu- 
pantis, proveniunt; in Batide nullum ejusmodi disci vestigium memorant; 
at in vicina Chenopodiearum familia stamina et hypogyna et perigyna ob- 
veniunt. A spica densissima Batidis in laxiorem Stackhousiae, floribus ad- 
huc sessilibus, binis ternisque saepe adproximatis, transitus haud difficilis. 
Folia opposita Batidis, alterna Stackhousiae; utrumque promiscue in multis 
affinibus familiis quoque deprehendimus. 
